



Reprezentanții Asociației de Monitorizare Taxi Transilvania cer municipalității clujene majorarea tarifelor începând din 1 august. 

Potrivit unui document trimis de către AMTT Consiliului Local Cluj-Napoca, aceștia vor să crească tarifele până la 3,75 lei/km, pe timp de zi. 

Pe timp de noapte, tariful ar putea ajunge până la 4,5 lei/km. 

AMMT justifică solicitarea majorării tarifelor precizând că au crescut ”principalele elemente de cheltuieli”. 

“Vă transmitem în conformitate cu prevederile art.  11, pct.  a) și b) din ordinul nr.  243/03.12.2007, emis de Autoritatea Națională de Reglementare pentru Serviciile Comunitare de Utilități Publice, justificarea propunerii de modificare a tarifelor de transport în regim de taxi, pe baza unui memoriu tehnico-economic, ce prezintă oportunitatea fundamentării tarifelor datorită creșterii principalelor elemente de cheltuieli”, se arată în documentul citat. 

În prezent, tarifele taximetrelor din Cluj-Napoca pe timp de zi sunt de 2,25 lei/km, iar pe timp de noapte 3 lei/km.